[{"text_idx": "#000001", "text": "Okei, tegelikult pealkiri on selle pa\u0308rast, et ma olen mega intrigant, tegelikult on igau\u0308hel o\u0303igus viriseda ta\u0308pselt siis kui tahab. Ja ilmselt kui mul oleks vaid u\u0308ks laps, siis ma leiaks ka halisemiseks po\u0303hjust, aga kuna mul hetkel on kolm last ja eile oli ainult u\u0308ks, siis ma o\u0303hkan ainult hellalt eilset meenutades, to\u0303stan ka\u0308ed taeva poole ja langetan pu\u0308halikult pea, sest eilne oli NII KERGE."}, {"text_idx": "#000002", "text": "No u\u0308dini aus olles mul on ku\u0308ll elus ainult u\u0308ks laps olnud, enne kui teised peale ku\u0308tsin, aga esiteks see oli meie esimene laps ja Mari oli selline iseloomuga vend, et tegi mis tahtis, kus tahtis ja oli niisama po\u0303rguline. Selle pa\u0308rast tundus muidugi temaga vahepeal raske. Vo\u0303i no pigem va\u0308sitav, kui ta\u0308psemini so\u0303nastada. Aga nu\u0308u\u0308d, kui ma siin vahepeal nii Lendega kui Mariga u\u0308ksi kodus olen olnud, et neile u\u0308ks-u\u0308hele aega anda, siis see on nii ebanormaalselt lihtne ja mo\u0303nus, et ma olen ta\u0308iesti ha\u0308mmingus, et kas selline elu ongi inimestel, kellel on u\u0308ks (juba inimese mo\u0303istusega) laps?"}, {"text_idx": "#000003", "text": "To\u0303den muidugi ka seda, et kui ma ainult Martaga koos olen, siis see ku\u0308ll nii kerge pole, sest kodus olles ta ma\u0308ngib ha\u0308sti palju Mari ja Lendega, ning kui neid ei ole, siis ta umbes iga sekund tahab midagi saada ja na\u0308idata ja katsuda ja proovida ja joosta ja... mul juba mo\u0303ttest hakkab pea valutama, haha. Aasta ema siinpool."}, {"text_idx": "#000004", "text": "Aga eile vo\u0303tsin Lende aiast peale, lobisesime esiteks terve tee autos. Tavaliselt patrab Mari terve aja, vo\u0303i no\u0303uab Marta miskit va\u0308ga valjuha\u0308a\u0308lselt, seega Lende, vaene keskmine, on lihtsalt vait nagu sukk ja ootab viisakalt koju jo\u0303udmist. Eile ta ra\u0308a\u0308kis, et ta ma\u0308ngis lasteaias koletist ja kooli, vatras oma so\u0303pradest ja u\u0308ldse oli super jutukas. Kodus tegime seda su\u0308u\u0308a, mida Lende tahtis, aitas mind terve aja. Abistas pesu pesemisel ja joonistasime koos, isegi plastiliiniga jo\u0303udsime ma\u0308tserdada. Ja lo\u0303petuseks sai Lende vaadata neid multikaid, mida tema tahtis (u\u0308ldiselt ja\u0308a\u0308vad Marta vo\u0303i Mari valikud peale) ja tuttu saime kaisus minna. Ei mingit kaklemist, kraaklemist, vaidlemist. Null. Lihtsalt mingi #bliss oma lapsega koos olemisest."}, {"text_idx": "#000005", "text": "Mitte, et nende kolmega koos olles elu ha\u0308daorg oleks, aga ma lihtsalt ei ma\u0308letanud (ega teadnud), et u\u0308he lapsega nii stressivaba elu on. Ainult see u\u0308ks laps, saad rahus tema tempos toimetada ja ko\u0303igil lihtsalt nii ladna olla."}, {"text_idx": "#000007", "text": "Aga jah, neid helgeid mo\u0303tteid ma siin meenutan ainult o\u0303rna ma\u0308lestusega, sest ma praegu istun elutoas, mis on kaetud magnetkuulide, plastiliinihunnikute, nukumajamo\u0308o\u0308bli ja kogu Marta sahtli sisuga. U\u0308ks laps on poolalasti, teisel juuksed shampoonised (ma eeldan, ma katsuma ei ole veel so\u0308andanud minna), ainult Mari istub nagu kubjas seal vahel ja u\u0308ritab mingit korda luua. Mina istun ja blogin \u2013 lubasin neil kuni 19.00ni hullu panna. Siis on vanniaeg, seeja\u0308rel mina 37 tundi vannituba kuivatamas ja lo\u0303puks saab need sigudikud voodisse panna. Hallleluuuja."}, {"text_idx": "#000009", "text": "meie vanker: Bugaboo Donkey Weekender"}, {"text_idx": "#000012", "text": "U\u0308ks laps. Rahu ja vaikus on majas, aga....kuidagi liiga vaikne ja rahulik on. U\u0308ks vo\u0303iks veel olla. Kolm ka\u0308iks vist juba u\u0308le jo\u0303u."}, {"text_idx": "#000013", "text": "Minul ainult u\u0308ks 4,5 kuune. Aga see magamatus on ku\u0308ll rets, hetkel rohkem ei tahakski ? va\u0308hemalt on ta nunnu"}, {"text_idx": "#000017", "text": "Mul viis (28, 27, 20, 11, 4), aga ma julgen ta\u0308na arvata, et see kerge versus raske ka natuke laste vanustes ja vanusevahedes kinni. mul on nad suures plaanis elu peale laiali jagatud, seega, ma ei tea, mida ta\u0308hendab 3 paariaastase vahega.\nlisaks, julgen veel ta\u0308na va\u0308ita, et poiste ja plikade kasvatamisel on ikka suures plaanis erinevused ja vahe ta\u0308itsa olemas. titena ilmselt mitte nii tuntav, aga mida suuremaks, seda rohkem."}, {"text_idx": "#000021", "text": "Mul kaks last ja rohkem ei tule ka \u2013 need kaks (poiss ja tu\u0308druk) juba vanuses 14 ja 16. Na\u0308a\u0308klema kipuvad ikka kergesti, aga hoiavad kokku ka, ja siiani kallistavad igal o\u0303htul head o\u0308o\u0308d o\u0308eldes lisaks meile ka teineteist. U\u0308ldiselt aga u\u0308tlus \u201cvennad-o\u0303ed on need, kellele sa annaksid oma neeru, aga mitte mingil juhul oma telefonilaadijat\u201d peab paika \ud83d\ude00 U\u0308he lapsega poleks ma kunagi tahtnud piirduda, olengi alati mo\u0303elnud, et kaks oleks miinimum. Mo\u0303nd aega tagasi sai ku\u0308ll mo\u0303tiskletud teemal, et kas neid vo\u0303iks veel olla... o\u0303ed ja vennad on ikkagi ka u\u0308ksteisele hindamatu va\u0308a\u0308rtus terveks eluks, kraaklevad ja jauravad tegelikult pa\u0308ris pisikestena, kuid ka pa\u0308rast seda on pikk elu ees \u2013 noh jah ja\u0308ttes va\u0308lja muidugi o\u0303nnetud juhtumid, kui pered tu\u0308lis on ja u\u0308ksteist tundagi ei taha. Paaril mu tuttaval on o\u0303desid-vendi nii alates kolmest ja ku\u0308ll vaatan neid imetluse ja kadedusega. Kui A\u0308GE. Et on korralik hulk inimesi, kes jagavad sinu DNA-d ja lapsepo\u0303lvema\u0308lestusi, nii ha\u0308id kui ka halbu kogemusi, ja kellega sul alati vereside on, mis ka ei oleks. Ning mul vanasti la\u0308ks vahel meel ha\u0308rdaks, kui mo\u0303tlesin, et mu pojal ei olegi venda ja tu\u0308trel o\u0303de... aga selle loogika ja\u0308rgi oleksin veel va\u0308hemalt 2 last pidanud saama, et ko\u0303igil ko\u0303ik olemas oleksid ning kardan, et NII tubliks emaks minus materjali pole. Ega valmidust mikrobussi osta. Kahega tunnen, et olen alati neile mo\u0303lemale saanud piisavalt ta\u0308helepanu po\u0308o\u0308rata ja lisaks ka abieluga enam-va\u0308hem toime tulnud, ka iseenda \u201cmina\u201d unarusse mitte ja\u0308ttes.\nSinu tu\u0308drukutel on aga u\u0308ksteisega vedanud, va\u0308ga lahe, et nad ka nii va\u0308ikeste vahedega saanud oled \ud83d\ude42 Ja sa pea ka ko\u0303ige selle ko\u0303rval vastu \ud83d\ude00 Noh, kindlasti pead."}, {"text_idx": "#000022", "text": "Mul ka neid sama hulk, mis sul. Tuleb enamuse ajast toimida nagu u\u0308ksikema. Hulluks ajab. U\u0308he, isegi kahega on tuntavalt lihtsam. Kahega slelepa\u0308rast, et siis nad hoiavad rohkem u\u0308ksteist rakkes:D A kolm, siis ikka ei leita lahendusi, mis ko\u0303igile meeldiks ja viuviuviu ka\u0308ib suht alati taustaks. Ma vahel, kui hull ahastusehetk ka\u0308es, mo\u0303tlen, et mismoodi ema 6ga hakkama sai.. Eks ka nendesamade ahastushetkede la\u0308bi. Ja siis mo\u0303nikord nagu tikub pa\u0308he see mo\u0303te, et miks ma nii va\u0308ga pere soovisin, ku\u0308ll oleks hea olla u\u0308ksi jne. A see mo\u0303te lu\u0308u\u0308akse peast kiiresti va\u0308lja, sest elu ilma lasteta oli minu jaoks nii tu\u0308hi ja kuidagi sisutu. Sai jah teha, mis tahtsid, ka\u0308ia, kus tahtsid, olla kaua tahtsid, su\u0308u\u0308a, mitte su\u0308u\u0308a, misiganes.. Ikka oli sisutu. A eks raskushetked tulevad sellest, et tasakaal puudub.\nTean muidu ikka mitmeid 4-5lapselisi peresid, aga seal on mo\u0303lema vanema osalus ja igapa\u0308evane to\u0308o\u0308 ka selgesti tuntav. Vb siis polegi hullu need mo\u0303ned lapsed juurde saada. Armastusest ikka su\u0308nnivad..... Vahel meenub see u\u0308tlus, et peale kolmandat last on suva, kui palju neid veel on. U\u0308tleks, et ainult siis vb ongi, kui suhe toimib, mees ka ta\u0308idab laspevanemarolli, tugivo\u0303rgustik on hea jms. Brittidest Radfordide pere on minu jaoks ta\u0308ielik tabu.. Kuidas need vanemad veel nii normaalsed suudavad olla. Ku\u0308llap neil mingid supervo\u0303imed ikka on."}, {"text_idx": "#000024", "text": "Mul on 2 last. Noorem 1,3. Igakord kui u\u0308he vo\u0303i teisega kahekesi oleme, mo\u0303tlen, et issssand, kui lihtne oli/on elu ainult u\u0308he lapsega."}, {"text_idx": "#000026", "text": "Elu u\u0308he lapsega on ilus aga mitte lo\u0303bus.\n3 lapsega on juba lo\u0303busam ja hullumaja tagatipuks ?.\nVaniseliselt 7,4, ja u\u0308he kuune ?"}, {"text_idx": "#000028", "text": "Mul on kaks last. Ma olen koguaeg o\u0308elnud, et esimesed aastad esimese lapsega on jube rasked, sest vanematel ei ole kogemust (mul oli 0) ja ko\u0303ik on uus ja jube va\u0308sitav. S.h ei oska ka kaval olla ja asju seada nii, et ise max lebada saaks. Teisega juba valdad seda kunsti paremini \ud83d\ude42"}, {"text_idx": "#000030", "text": "Mul on 5...Tuleb ette, et ma halan, suht tihti, iga pa\u0308ev, mitu korda, sest on raske? Ta\u0308na oli raskem kui tavaliselt. Pesamuna oli ta\u0308na seestunud deemonist. Vihane kui kurat. Algas hommikul ja lo\u0303ppes o\u0303htul. Ei tundnud a\u0308ragi teda, mo\u0303tlesin et vale lapse kaasa haaranud lasteaiast, aga ei. Ta\u0308itsa minu oma?\nAga samas , kui saaks ei muudaks ikka midagi?\u200d\u2640\ufe0f?"}, {"text_idx": "#000031", "text": "Kust see vaip pa\u0308rit on ja mis selle hind on?"}, {"text_idx": "#000032", "text": "Minul endal on ainult kaks ja kui suvel maal oli neid lisaks 2+ 2+(2), kokku 6-8 siis imestasin siiralt,et ei mingit kaost ega kaklemist. Hommikul seisid tu\u0308drukud \u201cjuuksuris sabas ja ulatsid u\u0308ksteisevo\u0303idu patsikumme. So\u0303o\u0303mine ja laua katmine oli nende pa\u0308rusmaa ja isegi no\u0303udepesu. To\u0303stsin 2 suurt kaussi o\u0303ue ja ko\u0303ik askeldasid mo\u0303nuga. Mul selline o\u0303nnis naeratus na\u0308os. Koos lastega panime maha kiviparketi ja ko\u0303ik to\u0308o\u0308d ja tegemised toimusid ha\u0308mmastava kerguse ja lustiga. Jumala a\u0308ge oli minna linna toiduja\u0308rgi, ko\u0303ik see lastekari u\u0308hes, ronisin bussile ja lugesin silmadega pa\u0308id kokku. Ko\u0303ik nad on kasvanud suureks ja minule ja\u0308a\u0308nud soe ja kaunis ma\u0308lestus. Ehk \u2013 tahan o\u0308elda, mida rohkem neid oli, seda lihtsam oli neid organiseerida. Mitte, et mul oma kahega varem oleks miskit viginat u\u0308learu olnud, aga jah, arvasin et niisuure kamba juhtimine on katsumus. No ei olnud. Ehk sattusid olema mo\u0303istlikud lapsed vo\u0303i hoops olin mina osav juht neile? Vot ei teagi. Nii me terve suve seal elasime segasumma suvilas ja jube a\u0308ge oli. Pean muidugi mainima et olin tollel suvel kodune ema ja to\u0308o\u0308l ka\u0308imist sellesse suvesse ei mahtunud."}, {"text_idx": "#000033", "text": "Mul on 4 last. 23, 20 , 6 ja 3. Naudin ta\u0308iega oma va\u0308ikseid po\u0303nne?"}, {"text_idx": "#000034", "text": "Mul ka just ema vo\u0303ttis kaks last o\u0308o\u0308seks enda juurde ja kohe vaikus ja rahu on majas. Kui nad koos on, siis on u\u0308ks lo\u0303putu ruigamine ja mu\u0308rgeldamine (3 poissi) ja kraaklemine ja kiunumine. Kohe ha\u0308a\u0308letoonid on ko\u0303igil juba topeltvaljud, sest vaja u\u0308ksteisest u\u0308le ra\u0308a\u0308kida. Ja nii kui on vaid u\u0308ks, siis on to\u0303eline rahu ja vaikus ja ko\u0303ik on nii chill.\nMul esimene laps oli ainuke laps tervelt 7 aastat ning ma ei pidanud kordagi ta peale karjuma. Peale kahe noorema lisandumist oli mul vahepeal tunne, et ma muud ei teegi, kui KARJUN, sest nad lihtsalt ei kuulegi mind u\u0308le enda la\u0308rmi. Lisaks kambakesi ollakse ikka ko\u0303vasti va\u0308hem so\u0303nakuulekad ka kui u\u0308ksinda.\nU\u0308heso\u0303naga mina naudin ka nu\u0308u\u0308d ta\u0308na o\u0303htul seda, et vo\u0303tan selle ta\u0308nao\u0303htuse u\u0308ksiku putuka kaissu ja saame rahus maast ja ilmast vestelda."}, {"text_idx": "#000036", "text": "Mina oma peas: Oh, see vaip nii kena.\nMina samuti oma peas: Rug.ee, rug.ee."}, {"text_idx": "#000040", "text": "Ma arvan, et su ema dead inside ja ei saa enam kurta haha ?"}, {"text_idx": "#000041", "text": "Mul vaid u\u0308ks laps , kes saab nu\u0308u\u0308d 31 detsember 6 aastaseks ja vot ei tahagi teist . Ja just selle sagina ,kraaklemise pa\u0308rast. Ei viitsi elu never vandekohtunik olla ega mo\u0303elda,kas mo\u0303lemad saavad vo\u0303rdselt ta\u0308helepanu. ?\u200d\u2640\ufe0f U\u0308hega ikka nii mo\u0303nus ja o\u0303nnelik et olen sellise otsuse teinud. Ps: Ei mo\u0303ista hukka,kellel rohkem lapsi! Pigem imetlen et jaksatakse,viitsitakse koguaeg rakkes olla ta\u0308nu lastele! \ud83d\ude42"}]